
PRILOGA 1 (spremni dopis – 1. del):

	Številka: 511-253/2025-2711-87

	Ljubljana, 9. 10. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Poročilo o udeležbi delegacije Ministrstva za zdravje Republike Slovenije na Visokem srečanju o preprečevanju, pripravljenosti in odzivanju na pandemije, 23.–27. september 2026, New York – predlog za obravnavo 

	1. Predlog sklepov vlade:

	Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na ... seji  dne ... sprejela naslednji 

SKLEP:

1. Vlada Republike Slovenije je sprejela Poročilo o udeležbi delegacije Ministrstva za zdravje Republike Slovenije na Visokem srečanju o preprečevanju, pripravljenosti in odzivanju na pandemije, 23.–27. september 2026, New York.



mag. Janja Garvas 
GENERALNA SEKRETARKA

Sklep prejmejo: 
· Ministrstvo za zdravje


	2. Osebe, odgovorne za strokovno pripravo in usklajenost gradiva:

	Ga. Metka Logar, vodja Službe za evropske zadeve in mednarodno sodelovanje, Ministrstvo za zdravje

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	(Izpolnite samo, če ima gradivo več kakor pet strani.)

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Ocena predvidenih stroškov je bila opravljena pri pripravi izhodišč za udeležbo delegacije Ministrstva za zdravje Republike Slovenije na dogodku.


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) sodelovanje javnosti pri sprejemu predloga sklepa Vlade RS ni potrebno.

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
Dr. Tadej OSTRC
MINISTER






Poročilo o udeležbi delegacije Ministrstva za zdravje Republike Slovenije na 
Visokem srečanju o preprečevanju, pripravljenosti in odzivanju na pandemije,
23.–27. september 2026, New York


Minister za zdravje Republike Slovenije dr. Tadej Ostrc se je z delegacijo v New Yorku v Združenih državah Amerike udeležil Visokega srečanja o preprečevanju, pripravljenosti in odzivanju na pandemije ter drugih stranskih dogodkov, ki so potekali v okviru 81. zasedanja Generalne skupščine Organizacije združenih narodov (v nadaljevanju: UNGA81).

Na povabilo vlad Švedske in Bangladeša v sodelovanju s Skladom Združenih narodov za prebivalstvo (UNFPA) je minister dr. Ostrc dne  24. 9. 2026 sodeloval na stranskem dogodku na visoki ravni z naslovom: »Od zaveze k dejanju: vključevanje babištva v primarno zdravstveno varstvo za odpravo preprečljivih smrti mater in novorojenčkov«. V svojem nastopu v okviru ministrskega panela je predstavil dobre prakse Slovenije na področju varnosti žensk in otrok ter babištva. Izpostavil je, da ima Slovenija dobro dostopen sistem materinskega in otroškega zdravstvenega varstva, ki temelji na preventivi in močnem primarnem zdravstvu. Pomembno vlogo imajo pri tem babice, ki sodelujejo pri spremljanju nosečnosti, porodu, podpori pri dojenju ter zgodnjem prepoznavanju tveganj. Slovenske izkušnje kažejo, da so za kakovostno oskrbo ključni jasna razdelitev odgovornosti, strokovna avtonomija babic, multidisciplinarno sodelovanje ter skupni nacionalni standardi. Pomembna sta tudi stalno izobraževanje in razvoj kompetenc babic, vključno z možnostjo specializacij. Naši rezultati potrjujejo uspešnost takšnega pristopa saj je bila umrljivost dojenčkov leta 2025 le 2,1 na 1.000 živorojenih. Kot ključno sporočilo je minister dr. Ostrc izpostavil, da dobri zdravstveni izidi niso rezultat posameznih strok, temveč njihovega učinkovitega sodelovanja v dostopnem, preventivno usmerjenem in dobro usklajenem zdravstvenem sistemu. 

Delegacija Ministrstva za zdravje se je dne 24. 9. 2026 udeležila tudi splošne razprave 81. zasedanja Generalne skupščine OZN, na kateri je imel govor predsednik Vlade Republike Slovenije Janez Janša, ter sprejema za slovensko skupnost ob njegovem obisku v cerkvi sv. Cirila.

Minister dr. Ostrc se je dne 25. 9. 2026 udeležil stranskega dogodka na temo »Politično vodstvo za svet z boljšo pripravljenostjo: spodbujanje trajnih naložb v preprečevanje pandemij, pripravljenost in odzivanje nanje«. Dogodek so organizirali Parlamentarna mreža UNITE za globalno zdravje, Sklad za pandemije in Stalno predstavništvo Republike Portugalske pri Organizaciji združenih narodov. Razprava je osvetlila strateški pomen nenehnega vlaganja v preprečevanje pandemij ter pripravljenost in odzivanje nanje, pa tudi katalitično vlogo Sklada za pandemije (»Pandemic Fund«) kot prvega večstranskega finančnega mehanizma, namenjenega izključno krepitvi ključnih zmogljivosti za pripravljenost v državah z nizkimi in srednjimi dohodki. Obravnavala je tudi vprašanje, kako lahko sodelovanje znotraj vlade in s parlamenti politične zaveze prevede v zakonodajo, proračunske odločitve in učinkovit nadzor. Nacionalne strategije pripravljenosti so pomembne, vendar so le izhodišče. Pravi preizkus je, ali se prednostne naloge odražajo v zakonodaji, državnem proračunu, opredeljenih institucionalnih odgovornostih in merljivih ciljih. Pri tem postane sodelovanje med vlado in parlamentom še posebej pomembno. Parlament nima vloge le pri sprejemanju zakonodaje in razporejanju javnih sredstev, temveč tudi pri zagotavljanju preglednosti in učinkovitega nadzora.

Na sedežu Združenih narodov je dne 25. septembra 2026 potekalo Visoko srečanje o preprečevanju pandemij ter pripravljenosti in odzivanju nanje (High-level Meeting on Pandemic Prevention, Preparedness and Response – PPPR), ki se ga je udeležila delegacija Ministrstva za zdravje pod vodstvom ministra dr. Ostrca. Srečanje, ki je potekalo pod osrednjo temo »Spodbujanje večstranskega in medgeneracijskega pristopa za preprečevanje, pripravo in odzivanje na pandemije in izredne razmere v javnem zdravju na podlagi načel pravičnosti in solidarnosti« je vodil predsednik Generalne skupščine Združenih narodov, g. Khalilur Rahman. To je bilo drugo visoko politično zasedanje o preprečevanju, pripravljenosti in odzivu na pandemije, katerega namen je bil oceniti napredek od prvega zasedanja, ki je potekalo leta 2023, identificirati preostale vrzeli ter obnoviti politično zavezanost k močnejšemu preprečevanju, pripravljenosti in odzivu na prihodnje pandemije. 

V uvodnem nagovoru je generalni direktor Svetovne zdravstvene organizacije (v nadaljevanju: SZO), dr. Tedros Adhanom Ghebreyesus poudaril, da je pandemija COVID-19 pokazala, da svet takrat ni bil pripravljen in da se ne sme ponovno zgoditi cikel, v katerem se ob izbruhu pandemije povečajo sredstva in politična pozornost, po umiritvi krize pa zaveze oslabijo. Izpostavil je, da je pripravljenost treba financirati in graditi pred krizo, ne med njo ter da je treba okrepiti pristop »eno zdravje« in preprečevati izbruhe, preden dosežejo človeško populacijo, prav tako pa zagotoviti pravičen dostop do cepiv, diagnostike in zdravil. Izrecno je pozval države, da naj pospešijo zaključek pogajanj o dodatku k Pandemskem sporazumu SZO, ki bo naslavljal vprašanja o dostopu do patogenov in delitvi koristi, ki izvirajo iz njih (v nadaljevanju: PABS). Sprejem aneksa je potreben za podpis Pandemskega sporazuma SZO.

Evropska komisija je v imenu delegacij držav članic Evropske unije (v nadaljevanju: EU) poudarila, da imamo danes več instrumentov kot kadar koli prej, vendar njihovo učinkovitost zmanjšujejo fragmentacija ukrepanja in nezadostno usklajevanje. EU podpira predvsem odgovornost držav za krepitev preprečevanja, pripravljenosti in odzivanja na pandemije; vključevanje pripravljenosti v zdravstvene sisteme, z močnim primarnim zdravstvom in odpornim zdravstvenim kadrom; znanstveno utemeljeno komuniciranje in cepljenje; pristop »eno zdravje«; osrednjo vlogo SZO v globalni zdravstveni arhitekturi ter pravičen dostop do cepiv, diagnostike in zdravil ter krepitev regionalnih proizvodnih zmogljivosti. EU je izrazila tudi nekatere zadržke glede deklaracije, in sicer da mora biti prenos tehnologije prostovoljen in na medsebojno dogovorjenih pogojih ter skladen s sporazumom glede trgovinskih vidikov pravic intelektualne lastnine; pri financiranju je treba poleg domačega financiranja ustrezno priznati tudi mednarodno financiranje. EU je obžalovala, da deklaracija ne vključuje nekaterih ključnih elementov, med drugim Središče SZO za obveščanje o pandemijah in epidemijah.

Predstavniki članic Združenih narodov so v svojih nagovorih predvsem izpostavljali multilateralizem, solidarnost in pravičnost, zlasti v povezavi z dostopom do cepiv, diagnostike in zdravil, financiranjem, odpornimi zdravstvenimi sistemi ter pristopom »eno zdravje«. Omenili so pomemben napredek od leta 2023, kot je sprejem Pandemskega sporazuma SZO in sprememba Mednarodnega zdravstvenega pravilnika (IHR). Hkrati je bil izpostavljen pomen hitrega zaključka pogajanj in sprejem končnega besedila dodatka k sporazumu PABS.

Minister dr. Ostrc podal izjavo v imenu Republike Slovenije, v kateri se je Slovenija v celoti pridružila izjavi EU, nato pa dodal nacionalne poudarke. Med drugim je glede že sprejetega Pandemskega sporazuma SZO in sprememb IHR izrazil pričakovanje, da bo čim prej dosežen dogovor o PABS. Poudaril je še, da so močni, odporni in dostopni zdravstveni sistemi temelj zdravstvene varnosti, družbene odpornosti in trajnostnega razvoja. Izpostavil je pomen primarnega zdravstva, zdravstvenega kadra, laboratorijev in nadzora. Minister dr. Ostrc je še poudaril, da se odpornosti ne gradi med krizo, ampak v času miru, skozi vaje, usposabljanje in medsektorsko sodelovanje. Podprl je pravičen in pravočasen dostop do cepiv, zdravil, diagnostike in drugih zdravstvenih tehnologij. Tudi on je podprl pristop »eno zdravje«; Zaključil je, da vlaganje v odporne zdravstvene sisteme in s tem zagotavljanje pripravljenosti na pandemije ni strošek, temveč naložba v varnejšo, bolj odporno in pravičnejšo prihodnost.

Čeprav je zasedanje potrdilo široko podporo krepitvi globalne pripravljenosti na pandemije, zaradi političnih razhajanj politična deklaracija 25. septembra ni bila potrjena in je bila njena nadaljnja obravnava prenesena na Generalno skupščino. Iz izjav govorcev je možno povzeti še, da zaključek pogajanj o PABS ostaja ključna naslednja mednarodna prioriteta.

Ob robu visokega zasedanja je minister dr. Ostrc sodeloval tudi na prvem panelu z naslovom »Svet skupaj: večstransko ukrepanje za usklajeno preprečevanje pandemij, pripravljenost in odziv, vključno z deljenjem najboljših praks in doslej pridobljenih izkušenj«. V svojem nagovoru je minister predstavil izkušnje Slovenije, ki kažejo, da pripravljenost zahteva trajne naložbe v javnozdravstvene ustanove, usposobljeno in zadržano delovno silo ter zaupanje javnosti. Države članice bi morale okrepiti sodelovanje z pravočasnim obveščanjem, ocenjevanjem tveganj, čezmejnimi vajami in praktičnimi dogovori za medsebojno pomoč. Vključujoča partnerstva naredijo pripravljenost bolj odzivno na potrebe ljudi. Takšno sodelovanje mora biti vzdrževano skozi načrtovanje, izvajanje in vrednotenje, z resničnim sodelovanjem med generacijami in posebnim poudarkom na ranljivih skupinah.

Pred visokim zasedanjem se je minister dr. Ostrc na njuno pobudo sestal še z delegacijo Ministrstva za zdravje Saudove Arabije in portugalsko ministrico za zdravje. Pogovori so bili namenjeni možnostim za nadaljnje bilateralno sodelovanje na področju zdravja. Sodelovanje s Portugalsko je še posebej tesno in uspešno na področju evropske zdravstvene politike, kar se je izrazito pokazalo tudi v času prvega in drugega predsedovanja Svetu EU, ko sta Slovenija in Portugalska skupaj z Nemčijo sestavljali predsedujočo trojko.

